ddrg/super_eurlex huggingface dataset:
Virallinen lehti nro C 354 , 19/11/1998 s. 0096



KIRJALLINEN KYSYMYS P-1400/98 komissiolle esittäjä(t): Antonios Trakatellis (PPE) (28. huhtikuuta 1998) Aihe: Koheesiorahasto ja hanke Thessalonikin tarvitseman veden ottamiseksi Aliakmon-joesta Hanke 94/09/61/005, ¨Thessalonikin veden ottaminen Aliakmon-joesta¨, sisällytettiin koheesiorahastosta rahoitettuihin hankkeisiin vuonna 1995. Komission tiedonannossa (96/C/244/03), joka koskee päätöksiä rahoitustuen myöntämisestä koheesiorahastosta annetun asetuksen (N:o 1164/94) ((EYVL L 130, 25.05.1994, s. 1. )) puitteissa, todetaan, että hanke on tarkoitus aloittaa 1. elokuuta 1998 ja että töiden on määrä olla valmiina 31. joulukuuta 1998. Ottaen huomioon, että Thessalonikissa jo nyt on vesipula ja että erityisesti korkealla sijaitsevat kaupunginosat kärsivät katkoksista vedenjakelussa, voisiko komissio kertoa, 1. missä vaiheessa rakennustyöt ovat ja milloin ne on määrä saada päätökseen? 2. mikä on EU:n rahoitusosuus ja kuinka paljon rahaa on jaettu tähän mennessä? 3. onko toteuttamisessa ollut viivästyksiä, ja jos on, mikä ne aiheutti? 4. onko rakennustyössä ollut ongelmia tai puutteita, ja jos on, mitä toimenpiteitä komissio aikoo toteuttaa sen varmistamiseksi, että käytettävissä olevat varat käytetään hankkeen valmiiksi saattamiseen? Komission jäsenen Monika Wulf-Mathiesin komission puolesta antama vastaus (26. toukokuuta 1998) 1. Kaksi kolmasosaa töistä on aloitettu. Edistyneimmät työt liittyvät Aksios-joen veden johtamiseen Sindosin pumpppuasemalle. Kolmannes töistä on viimeisessä tutkimus- ja tarjouskilpailuvaiheessa. Kreikan viranomaiset suunnittelevat, että työt saadaan päätökseen vuoden 1999 loppuun mennessä. 2. Yhteisön tuki on 80,8 miljoonaa ecua, joista 13,6 miljoonaa ecua on jo myönnetty. 3. Töiden lopettamispäivää ja hankkeen aloittamista siirrettiin vuodella Kreikan viranomaisten pyynnöstä. Tämä johtuu ennen kaikkea viivästyksistä tarjouskilpailun ratkaisemisessa. 4. Komissio valvoo tarkasti hankkeen toteuttamista. Tätä varten se pyysi Kreikan viranomaisia laatimaan Thessalonikin alueen vesivarojen hallintasuunnitelman, etsimään ja korjamaan verkon vuodot, arvioimaan aiemmin rakennetun osan tutkimuksen, tutkimaan Aksios-joen sifonien suojaamista ja tutkimaan veden suodatinjäämien käsittelyä ja varastoinita. Suurin osa töistä on aloitettu.
Virallinen lehti nro C 354 , 19/11/1998 s. 0037



KIRJALLINEN KYSYMYS E-0904/98 komissiolle esittäjä(t): Kenneth Coates (GUE/NGL) (26. maaliskuuta 1998) Aihe: Polttoaineavustukset Mitkä komission päätökset vaativat, että Britannian eläkkeellä olevien kaivosmiesten ja heidän leskiensä polttoainesopimuksia on muutettava? Mitä yhteyksiä komissiolla on ollut Britannian hallituksen kanssa tämän asian suhteen, vai onko mitään? Onko komissio tietoinen siitä, että Britannian hallitus ensin määräsi ja sitten perui rajoitukset, joilla olisi rajoitettu eläkkeellä olevien kaivosmiesten ja heidän leskiensä polttoaineavustusten määrää? Hallitus väitti, että asia johtui eurooppalaisista direktiiveistä, ja että jos direktiivit toteutetaan, kuten tällä hetkellä on esitetty, polttoaineavustuksia saavat henkilöt saattavat joutua vaikeuksiin. Komission jäsenen Christos Papoutsisen komission puolesta antama vastaus (13. toukokuuta 1998) Polttoainetta koskeviin luontoisetusopimuksiin tehdyt muutokset eivät johdu suoranaisesti mistään komission päätöksestä, vaan siitä, että polttoainesopimuksia koskeva maksuvelvollisuus on siirretty British Coalilta kauppa- ja teollisuusministeriölle (Department of Trade and Industry, DTI) maaliskuussa 1995. Koska kauppa- ja teollisuusministeriö on julkinen sopimuspuoli, sen on varmistettava, että luontoisetuna saatavan polttoaineen ostomenettely on julkisia tavaranhankintoja koskevien sopimusten tekomenettelyjen yhteensovittamisesta 14 päivänä kesäkuuta 1993 annetun neuvoston direktiivin 93/36/ETY ((EYVL L 199, 9.8.1993. )) mukainen. Tässä direktiivissä ja julkisissa hankintasopimuksissa sovelletaan yhteisön periaatetta, jonka mukaan syrjintää aiheuttavat toimenpiteet ja epäoikeudenmukainen kohtelu ovat kiellettyjä. Komissio ei ole saanut tietoa viimeaikaisesta tilanteesta. Komissio tekisi muodollisen päätöksen Britannian hallituksen toteuttaman, savuttomasti palavien luontoisetupolttoaineiden toimittamista ja jakelua koskevan tarjouskilpailun päätökseen saattamisesta vain siinä tapauksessa, että tarjouskilpailun katsottaisiin olevan yhteisön lainsäädännön vastainen.
KIRJALLINEN KYSYMYS E-1325/98 komissiolle esittäjä(t): Giuseppe Rauti (NI) (29. huhtikuuta 1998)

Aihe: Euroopan unionin turvallisuus- ja puolustuspolitiikka ja unionin laajentuminen

Komissiota pyydetään selventämään käsitystään Euroopan unionin laajentumisprosessin yhteydessä esiin tulevasta seuraavasta perusongelmasta.

Kuten tiedetään, unionin jäseniksi on liittymässä yksitoista uutta valtiota. Vähemmän tunnettua on sitä vastoin, että väestöltään yhteensä sata miljoonaa asukasta käsittävien jäsenehdokkaiden bruttokansantuote vastaa suunnilleen Belgian, Alankomaiden ja Luxemburgin bruttokansantuotetta.

Asiantuntijat ennakoivat, että laajentumassa olevalla Euroopan unionilla on tästä syystä ainakin seuraavien kahdenkymmenen vuoden ajan tekemistä edellä kuvailtuun kuiluun liittyvien ongelmien ratkaisemisessa, erityisesti talouden ja kaupan alan asioiden, sosiaalialan lainsäädännön ja maatalouspolitiikan kysymyksissä.

Lyhyesti sanottuna: Jos tähän mennessä ei ole onnistuttu luomaan yhteistä eurooppalaista ulko-, puolustus- ja turvallisuuspolitiikkaa sekä sovittamaan yhteen sotilaallisia ja aseteollisuuden rakenteita * Eurooppaa on pidetty ja pidetään talouden jättiläisenä mutta poliittisena ja sotilaallisena kääpiönä * tilanne pahenee laajentumisen myötä. Näin käy, koska ei ole ajateltavissa, että kaksikymmentäseitsemän valtiota kykenisivät toteuttamaan nopeasti sen, mitä ei ole tähän mennessä toteutettu.

Peruskysymyksenä on, eikö Euroopasta ole vaarassa tulla jälleen pelkkä taloudellinen yhteisö, laajennettu vapaakauppa-alue, jonka yhtenäisyys supistuu tosiasiallisesti yhtenäisvaluutan sekä pankkien ja pankkiirien johtavaan rooliin?

Mitä komissio ajattelee tästä nyt jo selvältä näyttävästä tulevaisuudenkuvasta ja ahdistamassa olevasta suuresta vaarasta? Eikö komissio katso, että kun otetaan huomioon ongelman poikkeuksellinen monitahoisuus, parlamentti voisi ja sen olisi käsiteltävä asiaa erillisessä aiheelle omistetussa istunnossa, jota varten komissio antaisi parlamentin jäsenten käyttöön asianmukaisen taustamateriaalin?

Komission jäsenen Hans van den Broekin komission puolesta antama vastaus (9. kesäkuuta 1998)

Heinäkuussa 1997 julkaisemassaan tiedonannossa Agenda 2000 ((KOM(97) 2000 lopullinen. )) komissio käsitteli parlamentin jäsenen esittämiä asioita. Kun otetaan huomioon kaikki tekijät, komissio katsoo, toisin kuin parlamentin jäsenen kysymyksenasettelussa annetaan ymmärtää, että laajentumisella lisätään yhteisön taloudellisia ja inhimillisiä voimavaroja sekä jäsenvaltioiden ja koko mantereen turvallisuutta.

Parlamentin jäsen muistanee, että komission kannan mukaan yhteisön toimielinten toimintaa täytyy tarkistaa ainakin laajentumisen yhteydessä.

Komissio teki selväksi Agenda 2000:ssa, että laajentumisen seurauksena etujen ja käsitysten kasvava erilaisuus ja muuttunut geopoliittinen tilanne ovat haasteita unionin ulkosuhteille ja -politiikalle. Unioni tulee tarvitsemaan yhdenmukaisen ja tehokkaan ulko- ja turvallisuuspolitiikan, joka perustuu Amsterdamissa hyväksyttyihin muutoksiin.

Kysymys parlamentissa tapahtuvasta mahdollisesta keskustelusta kuuluu parlementin eikä komission päätettäväksi.
Virallinen lehti nro C 354 , 19/11/1998 s. 0029



KIRJALLINEN KYSYMYS E-0829/98 komissiolle esittäjä(t): Jesús Cabezón Alonso (PSE) (26. maaliskuuta 1998) Aihe: Tutkintovaatimukset komission kilpailuissa Onko komission esittämä vaatimus yliopistotutkinnosta EU:n virkamiesten ura-alueen A avoimissa ja sisäisissä kilpailuissa sama kaikille Euroopan unionin jäsenvaltioille? Onko espanjalainen ¨licenciatura¨-tutkinto samanarvoinen ja hyväksyttävissä kaikissa Euroopan unionin jäsenvaltioissa Euroopan unionin virkaan pyrittäessä? Eikö komissio katso, että termi ¨yliopistotutkinto¨ saattaa johtaa erilaisiin tulkintoihin, koska kaikki yliopistotutkinnot eivät ole samanarvoisia Euroopan unionissa? Komission jäsenen Erkki Liikasen komission puolesta antama vastaus (27. huhtikuuta 1998) Komissio on antanut kattavan selvityksen Euroopan unionin virkamiesten ura-alueiden A ja LA tutkintovaatimuksiin soveltamastaan yleisestä lähestymistavasta vastauksissaan aikaisemmin esitettyihin vastaavanlaisiin kysymyksiin ((Kysymys E-2749/97 Garcias Arias, EYVL C 82, 17.3.1998. Kysymys E-4186/97 Dührkop - EYVL C 304, 2.10.1998, s. 15. Kysymykset E-0635/98 * E-0645/98 Hernandez Mollar, Kysymykset E-0669/98 * E-0679/98 Gutierrez Diaz, Kysymykset E-0724/98 * E-0728/98 Méndez de Vigo - Katso sivu 11. )). Se haluaa painottaa sitä tosiseikkaa, että kaikkiin ura-alueen A kilpailuilmoituksiin sisältyy tutkintojen osalta maininta siitä, että ¨valintalautakunta ottaa huomioon eri opintojärjestelmien rakenteelliset erot¨.
Virallinen lehti nro C 354 , 19/11/1998 s. 0067



KIRJALLINEN KYSYMYS E-1129/98 komissiolle esittäjä(t): Konstantinos Hatzidakis (PPE) (8. huhtikuuta 1998) Aihe: Kreikkalaisten tulliviranomaisten asettamat esteet kauppatavaroiden kauttakuljetukselle kreikkalaisissa satamissa Käytettävissäni olevien tietojen mukaan Kreikan tulliviranomaiset laittomasti kieltävät laivayhtiöiltä, jotka suorittavat säännöllisiä kuljetuksia yhteisön satamien välillä, lastattavien ja purettavien kauppatavaroiden tullauksen suorittamisen Euroopan unionin tullikoodeksin (asetus EY 2454/93 ((EYVL L 253, 11.10.1993, s. 1. ))) 448 artiklassa säädetyn yksinkertaistetun yhteisön kauttakuljetusmenettelyn mukaisesti kreikkalaisissa Pireuksen, Thessalonikin ja Irakleionin satamissa. Edellä mainitut tulliviranomaiset pakottavat - sillä verukkeella, että edellä mainittujen kolmen sataman kaikki satamavyöhykkeet luokitellaan sataprosenttisesti ¨vapaa-alueiksi¨ - näiden kolmen sataman kautta kulkevien kauppatavaroiden lastaajat ja vastaanottajat noudattamaan viittätoista Kreikassa voimassa olevaa, näitä kaunistellen ¨vapaa-alueiksi¨ kutsuttuja alueita koskevaa tullausmenettelyä, mikä merkitsee lisäkustannuksia ja ajanhukkaa. Voiko komissio kertoa minulle, onko se tietoinen asiasta ja jos näin on, mitä toimenpiteitä se aikoo toteuttaa tämän järjettömän menettelyn poistamiseksi, joka ilmeisesti palvelee joidenkin määrättyjen tahojen etuja? Komission jäsenen Mario Montin komission puolesta antama vastaus (4. kesäkuuta 1998) Komissio pyytää kunnianarvoisaa jäsentä tutustumaan vastaukseen, jonka komissio antoi herra Georg Jarzembowskin esittämään kirjalliseen kysymykseen E-762/98 ((EYVL C 323, 21.10.1998, s. 68. )).
Virallinen lehti nro C 354 , 19/11/1998 s. 0014



KIRJALLINEN KYSYMYS E-0676/98 komissiolle esittäjä(t): Antoni Gutiérrez Díaz (GUE/NGL) (10. maaliskuuta 1998) Aihe: Espanjalaisen alemman insinööritutkinnon (ingeniero técnico) suorittaneiden urallaetenemisvaatimukset muihin verrattuna Katsooko komissio, että brittiläiset Bachelor of Arts, Bachelor of Science ja Bachelor of Engineering -tutkinnot takaavat korkeamman ammattitaidon kuin ingeniero técnico -tutkinto? Miksi? Komission jäsenen Erkki Liikanen komission puolesta antama yhteinen vastaus kirjallisiin kysymyksiin E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 ja E-0728/98 (21. huhtikuuta 1998) Komissio toteaa, että suurin osa arvoisan parlamentin jäsenen pyytämistä tiedoista sisältyy Garcia Ariaksen (E-2749/97) ((EYVL C 82, 17.3.1998. )) ja Dührkop Dührkopin (E-4186/97) ((EYVL C 304, 2.10.1998, s. 15. )) kirjallisiin kysymyksiin annettuihin vastauksiin. Tämän vuoksi komissio pyytääkin arvoisaa parlamentin jäsentä tutustumaan näihin vastauksiin, joissa se antoi kattavan selvityksen Euroopan unionin virkamiesten ura-alueiden A ja LA tutkintovaatimuksiin soveltamastaan yleisestä lähestymistavasta ja erityisesti siitä, miten näitä tutkintovaatimuksia sovelletaan espanjalaisiin insinööritutkintoihin. Käsitteen ¨diploma universitario¨ oikea saksankielinen käännös on ¨abgeschlossenes Hochschulstudium¨, ja tätä käännöstä on käytetty myös Euroopan yhteisöjen virallisessa lehdessä julkaistussa avointa kilpailua KOM/A/1047 (EYVL C 145 A, 1997, s. 2) koskevassa kilpailuilmoituksessa. Avointen kilpailujen KOM/A/720 ja KOM/A/821 osalta komissio pyytää arvoisaa parlamentin jäsentä tutustumaan ensimmäisen oikeusasteen tuomioistuimen 3. maaliskuuta 1994 asiassa T*82/92 Cortés Jiménez vastaan komissio antamaan tuomioon. Komissio haluaa huomauttaa arvoisalle parlamentin jäsenelle, että avoimeen kilpailuun KOM/A/104 osallistunut hakija on nostanut ensimmäisen oikeusasteen tuomioistuimessa kanteen (asia T*299/97), joka kirjattiin tuomioistuimen kirjaamossa 1. joulukuuta 1997. Komissio ei voi antaa asiaa koskevaa vastausta, koska oikeuskäsittely on vielä kesken.
Virallinen lehti nro C 354 , 19/11/1998 s. 0007



KIRJALLINEN KYSYMYS E-0478/98 komissiolle esittäjä(t): Richard Howitt (PSE) (27. helmikuuta 1998) Aihe: Rakennerahaston ohjelmiin liittyvien erityistoimien kiintiöt Missä määrin komissio pitää sovittuihin yhtenäisiin ohjelma-asiakirjoihin sisältyviä rahoitustaulukoita sitovina ja missä määrin se kannustaa jäsenvaltioita joustavuuteen hyväksymällä sen, että ne ovat ainoastaan ohjeellisia? Missä määrin komissio valmistelee etukäteen yhtenäisillä ohjelma-asiakirjoilla toteutettaviin erityistoimiin kohdennettavien kokonaismäärien kiintiöitä, ja missä määrin se sallii jakelusta päätettävän alueellisesti, jolloin Euroopan laajuiset kokonaismäärät laadittaisiin vasta jälkikäteen? Aikooko komissio muuttaa lähestymistapansa painopisteitä ja joko lisätä tai vähentää Euroopan laajuisten kiintiöiden käyttöä uudella, vuosia 1999 - 2006 koskevalla rakennerahaston ohjelmakaudella? Komission jäsenen Monika Wulf-Mathiesin komission puolesta antama vastaus (7. huhtikuuta 1998) Komissio katsoo, että rahoitussuunnitelmat ovat erottamaton osa yhtenäisiä ohjelma-asiakirjoja ja olennainen tekijä kunkin ohjelma-asiakirjan kehityksen seuraamisessa. Jos kuitenkin otetaan huomioon monivuotiseen suunnitteluun kiinteästi liittyvä joustavuus, on odotettavissa, ja myös tarpeellista, että näitä suunnitelmia tarkistetaan aika ajoin kehityksen huomioon ottamiseksi. Tästä syystä ohjelmien toteutuksesta vastaavat kansalliset viranomaiset voivat päättää nykyisten ohjelmien muutoksista tai ehdottaa niitä komission kanssa ennakolta sovittujen rajojen puitteissa. Kiintiöitä ei sovelleta tiettyihin toimiin tai tietyillä aloilla alueellisella tai yhteisön tasolla. Yhteisön yhteisrahoituksen määrä kustakin yhtenäisestä ohjelma-asiakirjasta määritetään yksittäisten ohjelmien osalta osana kumppanuutta ja ottaen huomioon saavutettavat tavoitteet sekä suunnitellut toimenpiteet. Komissio aikoo 18. maaliskuuta 1998 antamissaan rakennerahastojen uudistuksia koskevissa ehdotuksissa ((KOM(1998) 131. )) luoda jäsenvaltioille paremmat mahdollisuudet ohjelmien suuntaamiseen uudelleen, kuitenkin niin, että komission olisi jatkossa hyväksyttävä ainoastaan ne rahoitustaulukkojen muutokset, jotka koskevat koko ohjelmaa tai sen tärkeimpiä osa-alueita. Toimenpiteiden väliset varojen siirrot ohjelman yhden ja saman strategisen painopistealueen sisällä ovat jäsenvaltion ja sen toteutuksesta vastaavien viranomaisten asia.
Virallinen lehti nro C 354 , 19/11/1998 s. 0087



KIRJALLINEN KYSYMYS E-1294/98 komissiolle esittäjä(t): Robin Teverson (ELDR) (29. huhtikuuta 1998) Aihe: Otsonia tuhoavien aineiden laitonta kauppaa käsittelevä tilapäinen työryhmä Mitä päätöksiä tehtiin otsonia tuhoavia aineita käsittelevän tilapäisen työryhmän kokouksessa 26. maaliskuuta 1998, ja milloin se kokoontuu uudelleen? Komission jäsenen Ritt Bjerregaardin komission puolesta antama vastaus (3. kesäkuuta 1998) Otsonikerrosta heikentävien aineiden laitonta kauppaa käsittelevän työryhmän kokoukseen osallistuivat komission, jäsenvaltioiden ympäristö- ja tullihallintojen, Euroopan kemian teollisuuden ja laittomasta CFC-yhdisteiden ja halonien laittomasta kaupasta Euroopassa kirjan julkaisseen kansalaisjärjestön edustajat. Kokouksessa vaihdettiin hyödyllistä tietoa otsonikerrosta heikentävien aineiden saatavuudesta ja hinnoista yhteisössä. Sen perustella CFC-yhdisteet näyttäisivät käyneen entistä harvinaisemmiksi, mutta laiton tuonti aiheuttaa edelleen ongelmia. Ryhmä teki päätöksiä, joiden tarkoituksena on parantaa laitonta kauppaa koskevien tietojen keräämistä ja vaihtamista. Sovittiin, että komissio tekee tutkimuksen CFC-yhdisteiden ja halonien saatavuudesta ja hankintalähteistä yhteisössä. Sovittiin myös, että laaditaan tulliviranomaisten tietämyksen lisäämiseksi yleisohjeet otsonikerrosta heikentävien aineiden kaupasta sekä nykyisistä valvontatoimista. Ryhmä kehotti komissiota tutkimaan mahdollisuutta järjestää Euroopan tulliviranomaisten koulutusseminaari. Ryhmä sopi, että jäsenvaltioissa laaditaan luettelo yhteyspisteistä tiedonvaihdon (myös luottamuksellisen) edistämiseksi ja ryhmän jäsenet sitoutuivat pitämään komissiota ajan tasalla kunkin jäsenvaltion toimista voimassaolevien määräysten noudattamiseksi. Ryhmä sopi tapaamisesta vuoden 1998 jälkipuoliskolla.
Virallinen lehti nro C 354 , 19/11/1998 s. 0009



KIRJALLINEN KYSYMYS E-0558/98 komissiolle esittäjä(t): Bryan Cassidy (PPE) (4. maaliskuuta 1998) Aihe: Dorsetin ohikulkutie, Yhdistynyt kuningaskunta Mitä tietoja komissio on saanut a) Ison-Britannian hallitukselta ja b) Dorsetin maakäräjiltä Sandfordin ja Halton Heathin välille suunnitellusta ohikulkutiestä Dorsetissa, Warenhamissa? Komission jäsenen Neil Kinnockin komission puolesta antama vastaus (8. huhtikuuta 1998) Yhdistyneen kuningaskunnan hallitus tai Dorsetin viranomaiset eivät ole ottaneet komissioon yhteyttä Sandfordin ja Halton Heathin ohitustietä koskevassa asiassa, minkä vuoksi ohitustietä ei ole suunniteltu sisällytettäväksi yhteisön suuntaviivoihin Euroopan laajuisen liikenneverkon kehittämiseksi (päätös N:o 1692/96/EY ((EYVL L 228, 9.9.1996. ))).
Virallinen lehti nro C 354 , 19/11/1998 s. 0045



KIRJALLINEN KYSYMYS E-0956/98 komissiolle esittäjä(t): Markus Ferber (PPE) (30. maaliskuuta 1998) Aihe: Brennerin moottoritien tiemaksut 1. Minkä vuoksi Euroopan yhteisöjen tuomioistuimelle ei vieläkään ole annettu käsiteltäväksi komission nostamaa kannetta Itävaltaa vastaan, vaikka komissio teki päätöksen kanteen nostamisesta jo 30. heinäkuuta 1997? 2. Onko totta, että komissio pitkittää kanteen nostamista Itävaltaa vastaan sen vuoksi, ettei Itävallan puoltoääntä Sveitsin kanssa tehtävälle kauttakulkusopimukselle vaarannettaisi? 3. Milloin komissio aikoo lopultakin antaa Euroopan yhteisöjen tuomisistuimelle käsiteltäväksi kanteen Itävaltaa vastaan? 4. Mihin oikeudellisiin toimenpiteisiin kuljetusyritykset voivat ryhtyä saadakseen korvauksen liian korkeista moottoritiemaksuista? Komission puheenjohtajan Jacques Santerin komission puolesta antama vastaus (16. kesäkuuta 1998) 1. Komissio haluaa muistuttaa arvoisalle parlamentin jäsenelle, että EY:n tuomioistuimen oikeuskäytännön mukaisesti (14. helmikuuta 1989 asiassa 247/87 annettu tuomio) komission harkinnassa on aloittaa rikkomisesta johtuvat menettelyt EY:n perustamissopimuksen 169 artiklan mukaisesti. 2. Ei. 3. Komissio on jättänyt kanteen tuomioistuimelle 29. toukokuuta 1998. 4. Kuljetusyritykset voivat viedä asian kansalliseen tuomioistuimeen, jos direktiivin 93/89/ETY tähän liittyviä säännöksiä on rikottu. EY:n tuomioistuin on kumonnut kyseisen direktiivin 5. heinäkuuta 1995, mutta se on vaikutuksiltaan voimassa, kunnes neuvosto antaa uuden direktiivin.
Virallinen lehti nro C 354 , 19/11/1998 s. 0015



KIRJALLINEN KYSYMYS E-0677/98 komissiolle esittäjä(t): Antoni Gutiérrez Díaz (GUE/NGL) (10. maaliskuuta 1998) Aihe: Espanjalaisen alemman insinööritutkinnon (ingeniero técnico) suorittaneiden urallaetenemisvaatimukset muihin verrattuna Miksi komissio on liittänyt avoimia kilpailuja KOM/A/720 ja KOM/A/721 (EYVL C 52 A, 28.2.1991) koskeviin espanjankielisiin ilmoituksiin vaatimuksen ylemmästä korkeakoulututkinnosta (titulo superior), mutta tätä vaatimusta ei ole liitetty muihin kyseisen kilpailuilmoituksen kieliversioihin? Komission jäsenen Erkki Liikanen komission puolesta antama yhteinen vastaus kirjallisiin kysymyksiin E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 ja E-0728/98 (21. huhtikuuta 1998) Komissio toteaa, että suurin osa arvoisan parlamentin jäsenen pyytämistä tiedoista sisältyy Garcia Ariaksen (E-2749/97) ((EYVL C 82, 17.3.1998. )) ja Dührkop Dührkopin (E-4186/97) ((EYVL C 304, 2.10.1998, s. 15. )) kirjallisiin kysymyksiin annettuihin vastauksiin. Tämän vuoksi komissio pyytääkin arvoisaa parlamentin jäsentä tutustumaan näihin vastauksiin, joissa se antoi kattavan selvityksen Euroopan unionin virkamiesten ura-alueiden A ja LA tutkintovaatimuksiin soveltamastaan yleisestä lähestymistavasta ja erityisesti siitä, miten näitä tutkintovaatimuksia sovelletaan espanjalaisiin insinööritutkintoihin. Käsitteen ¨diploma universitario¨ oikea saksankielinen käännös on ¨abgeschlossenes Hochschulstudium¨, ja tätä käännöstä on käytetty myös Euroopan yhteisöjen virallisessa lehdessä julkaistussa avointa kilpailua KOM/A/1047 (EYVL C 145 A, 1997, s. 2) koskevassa kilpailuilmoituksessa. Avointen kilpailujen KOM/A/720 ja KOM/A/821 osalta komissio pyytää arvoisaa parlamentin jäsentä tutustumaan ensimmäisen oikeusasteen tuomioistuimen 3. maaliskuuta 1994 asiassa T*82/92 Cortés Jiménez vastaan komissio antamaan tuomioon. Komissio haluaa huomauttaa arvoisalle parlamentin jäsenelle, että avoimeen kilpailuun KOM/A/104 osallistunut hakija on nostanut ensimmäisen oikeusasteen tuomioistuimessa kanteen (asia T*299/97), joka kirjattiin tuomioistuimen kirjaamossa 1. joulukuuta 1997. Komissio ei voi antaa asiaa koskevaa vastausta, koska oikeuskäsittely on vielä kesken.
Virallinen lehti nro C 354 , 19/11/1998 s. 0082



KIRJALLINEN KYSYMYS E-1236/98 komissiolle esittäjä(t): Allan Macartney (ARE) (29. huhtikuuta 1998) Aihe: Suckler Cow -maksujärjestelmän ja Hill Livestock -korvausjärjestelmän mukaiset tarkastuskäynnit Ottaen huomioon Suckler Cow -maksujärjestelmän ja Hill Livestock -korvausjärjestelmän mukaiset edellytykset saada palkkion saamiseen oikeuttavan tuottajan asema, tietääkö komissio, voidaanko harkintavaltaa käyttää sovellettaessa määräystä, jonka mukaan tarkastuskäynti suoritetaan ilman etukäteisilmoitusta (SCP 1997/HCLA 1998)? Onko tarkastuksesta mahdollista kieltäytyä lieventävien asianhaarojen vuoksi, kuten esim. sen vuoksi, ettei paikalla ole tarpeeksi karjan käsittelemiseen tarvittavia henkilöitä? Komission jäsenen Franz Fischlerin komission puolesta antama vastaus (18. toukokuuta 1998) Tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä 23 päivänä joulukuuta 1992 annetun komission asetuksen (ETY) N:o 3887/92 ((EYVL L 391, 31.12.1992. )) 6 artiklan 5 kohdan mukaan paikalla tehtävistä tarkastuksista voidaan antaa ehdottoman välttämättömään määräaikaan rajoitettu ennakkovaroitus, jos tämä määräaika ei yleisesti ole enemmän kuin 48 tuntia. Jo ilmoitetut paikalla tehtävät tarkastukset olisi periaatteessa toteutettava. Tässä yhteydessä on korostettu, että yhteisön eläintukien hakijat ilmoittavat hakemuksessaan ottaneensa huomioon tukia koskevat vaatimukset, joista yksi koskee jäsenvaltioiden velvollisuutta toteuttaa tarkastuksia paikalla. Komission asetuksen (ETY) N:o 3887/92 13 artiklassa säädetään, että hakemus hylätään, jos tarkastusta ei voida tehdä paikalla hakijasta johtuvista syistä, ylivoimaista estettä lukuun ottamatta.